CELEX: 62021TN0057
Language: fi
Date: 2021-01-27 00:00:00
Title: Asia T-57/21: Kanne 27.1.2021 – Unkari v. komissio

15.3.2021   
            
            
               FI
            
            
               Euroopan unionin virallinen lehti
            
            
               C 88/43
            
         
      Kanne 27.1.2021 – Unkari v. komissio
      (Asia T-57/21)
      (2021/C 88/57)
      Oikeudenkäyntikieli: unkari
      
         Asianosaiset
      
      
         Kantaja: Unkari (asiamiehet: M. Z. Fehér ja G. Koós)
      
         Vastaaja: Euroopan komissio
      
         Vaatimukset
      
      Kantaja vaatii, unionin yleinen tuomioistuin
      
                  —
               
               
                  kumoaa Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 18.11.2020 annetun Euroopan komission täytäntöönpanopäätöksen (1) (EU) 2020/1734 siltä osin kuin se kohdistuu Unkariin ja jolla unionin rahoituksen ulkopuolelle suljetaan vuotta 2018 koskevat pinta-alatuet sillä perusteella, ettei paikan päällä suoritettavia tarkastuksia ole tehty riittävästi.
               
            
                  —
               
               
                  velvoittaa Euroopan komission korvaamana oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen.
      Kantajan mukaa komisiso on tulkinnut väärin täytäntöönpanoasetuksen 809/2014 (2) 35 artiklaan otettua ilmaisua ”toimivaltaisen viranomaisen on asianmukaisella tavalla korotettava paikalla tehtävissä tarkastuksissa seuraavana vuonna tarkastettavien tuensaajien prosenttimäärää”, ja päätynyt tämän väärän tulkinnan perusteella virheelliseen ratkaisukäytäntöön. Kantajan mukaan poissulkeminen perustuu siihen, että komissio on valmisteluasiakirjoissaan katsonut olevansa velvollinen noudattamaan tulkintaa, joka on sekä teknisesti väärä että asetuksen mainitun säännöksen kannalta tarkasteltuna epäasianmukainen.
      Valmistelevia asiakirjoja laatiessaan komissio on käytännössä vienyt jäsenvaltioilta valtuudet päättää itse uusien tuensaajien prosenttiosuudesta, joka katsotaan tarpeelliseksi alistaa paikan päällä suoritettaviin tarkastuksiin. Riidan kohteena oleva poissulkeminen on lainvastainen, koska komissio on asetuksen säännösten vastaisesti vahvistanut tiettyä laskutapaa noudattaen tarkasti juuri sen lukumäärän, jolla tarkastuksia koskevaa prosenttiosuutta on korotettava, jotta tätä olisi pidettävä asianmukaisena. Lisäksi tätä on pidettävä teknisesti perusteettomana, koska komissio ei ole ottanut huomioon eri jäsenvaltioissa suorittavien tarkastusten välisiä eroja ja tehokkuutta.
      
         (1)  EUVL 2020, L 390, s. 10.
      
         (2)  Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta 17.7.2014 annettu komission täytäntöönpanoasetus (EU) N:o 809/2014 (EUVL 2014, L 227, s. 69).